1990-e na filmu

***1990-e na filmu*** su trajale od 1990. do 1999. te su obuhvatile razne pamtljive filmove, te razne događaje koji su obilježili to desetljeće, poglavito pojavu DVD-a koji će polako postati konkurencija video industriji, masovno povećanje proračuna hollywoodskih filmova, usavršavanje kompjuterske animacije pri dočaravanju vizualnih učinaka te uspostava anime filmova na tržištu Zapada. 

## Događaji i trendovi
* Kompjuterska animacija se napokon usavršava pri dočaravanju vizualnih učinaka te dovodi do nekoliko spektakularnih rezultata u filmovima kao što su *[[Terminator 2]]*, *[[Memoari nevidljivog čovjeka (film)|Memoari nevidljivog čovjeka]]*, *[[Forrest Gump]]* i *[[Jurski park]]*, gdje su dočarani živi dinosauri. 1995., pojavljuje i prvi potpuno računalno animirani dugometražni film u povijesti, *[[Priča o igračkama]]*.
* Javlja se ogromno povećanje proračuna u nekim američkim filmovima. 1991., *Terminator 2* postaje prvi američki film čiji se proračun popeo na preko 100 milijuna $. 1995., *[[Vodeni svijet]]* već je progutao 175 milijuna $, ali zbog tako ogromne računice nije bio isplativ u kino i video distribuciji.. Ipak, James Cameron već 1997. nadmašuje vlastitog *Terminatora 2* kada snima *[[Titanik (film iz 1997)|Titanik]]* za 200 milijuna $, što neočekivano postaje vrlo isplativo kada isti slama sve rekorde gledanosti i zarađuje preko milijardu $ u svjetskim kinima. Time se uspostavlja trend filmova sa visokim proračunom u Hollywoodu. Istodobno, i plaće glumcima rastu u astronomske visine: 12-godišnji Macaulay Culkin dobiva 8 milijuna $ za ulogu u nastavku *[[Sam u kući 2]]*, što je tada bio najveći isplaćeni honorar za maloljetnog glumca u povijesti, dok komičar Jim Carrey postaje prvi glumac u povijesti kojemu je isplaćeno 20 milijuna $ za jedan filmski nastup, u crnoj komediji *[[The Cable Guy]]*.
* Nasuprot sve većem proračunu filmova u Hollywoodu, javlja se i kontrapokret u obliku uspona nezavisnog filma: filmski entuzijasti Quentin Tarantino, Kevin Smith i Robert Rodriguez snimaju hvaljene niskobudžetne filmove *[[Reservoir Dogs]]*, *[[Clerks]]* i *[[El Mariachi]]* (potonji je snimljen za samo 7.000 $) koji postaju uspješni i komercijalno i kritičarski. Neki nezavisni redatelji filmovima čak uspijevaju obnoviti karijere nekih posrnulih glumaca (Burt Reynolds u filmu *[[Boogie Nights]]* koji je režirao Paul Thomas Anderson; Bill Murray u filmu *[[Rushmore (film)|Rushmore]]* koji je režirao Wes Anderson)
* Jane Campion je prva žena koja je osvojila Zlatnu palmu, za dramu *[[The Piano|Glasovir]]*. 
* *[[Super Mario Bros. (film)|Super Mario Bros.]]* i *[[Street Fighter (1994 film)|Street Fighter]]* se puštaju u kino distribuciju 1993. i 1994., što je prvi put da se video igre adaptiraju za veliki ekran. Međutim, ne uspijevaju privući publiku.
* 1995. pojavljuje se novi format na tržištu, DVD, koji će postati konkurencija videotraci zbog raznih mogućnosti (odabir gledanja formata nekog filma; titlovi; posebni dodaci kao što je audio komentar režisera).
* Danski redatelji Lars von Trier i Thomas Vinterberg osnivaju pokret Dogme 95, prema kojem se filmovi snimaju prirodno, bez ikakvih umjetnih rasvjeta, efekata, glazbe ili većih post-produkcijskih zahvata, kako bi što uvjerljivije prenijeli stvarnost života na film.
* Anime filmovi i serije postižu veliki uspjeh i proboj na Zapadu. Glavni su predstavnici Satoshi Kon (*[[Perfect Blue]]*), Mamoru Oshii (*[[Ghost in the Shell]]*), Isao Takahata (*[[Only Yesterday (anime)|Only Yesterday]] *) i Hayao Miyazaki (*[[Princeza Mononoke]]*).
* Ratovi u bivšoj Jugoslaviji uništavaju kreativni zamah kinematografije na području bivše Jugoslavije te dovode do zastoja filmske industrije općenito. Poslednji valcer u Sarajevu se smatra posljednjim filmom zajedničke kinematografije SFRJ, ali je zbog opsade Sarajeva i općenitog kaosa ostao u bunkeru te je dovršen dočekao premijeru tek 2007. Kriza je najgore zahvatila kinematografiju Hrvatske, gdje su nacionalizam i depresivne socijalne drame zamijenili kvalitetne naslove zbog čega se 1990-e smatraju mračnim razdobljem hrvatskog filma. Ipak, bilo je i iznimaka: Vinko Brešan snima popularne komedije *[[Kako je počeo rat na mom otoku]]* i *[[Maršal (film)|Maršal]]*; Emir Kusturica filmom *[[Podzemlje (film)|Podzemlje]]* osvaja drugu Zlatnu palmu u Cannesu dok je makedonski film *[[Prije kiše]]* nominiran za Oscara za najbolji strani film.
## Najkomercijalniji filmovi 1990-ih
Na ljestvici 10 najkomercijalnijih filmova 1990-ih prvo mjesto zauzeo je *Titanic*, koji je ujedno osvojio Oscara i Zlatni globus za najbolji film. Netipično za jedno desetljeće, jedan nastavak − *[[Priča o igračkama 2]]* − zaradio je više novaca na kino blagajnama nego njen prethodnik. To je ujedno prvi računalno animirani film na ljestvici, dok je još jedan klasično animirani film zastupljen na popisu, *Kralj lavova*. Redatelj Steven Spielberg ponovno je zastupljen jednim filmom - *Jurskim parkom* - dok je glumac Tom Hanks nastupio u čak dva filma na ljestvici: *Priča o igračkama 2* i *Forrest Gump*.

## Značajniji filmovi
* **1990.** - *[[GoodFellas]]*, *[[An Angel at My Table]]*, *[[Edward Scissorhands]]*, *[[Miller's Crossing]]*, *[[Dances with Wolves]]*
* **1991.** - *[[The Silence of the Lambs (film)|The Silence of the Lambs]]*, *[[JFK (film)|JFK]]*, *[[A Brighter Summer Day]]*, *[[Reservoir Dogs]]*, *[[Thelma & Louise]]*
* **1992.** - *[[Unforgiven]]*, *[[The Player]]*, *[[Orlando (film)|Orlando]]*, *[[The Long Day Closes (film)|The Long Day Closes]]*, *[[Lessons of Darkness]]*
* **1993.** - *[[Schindler's List]]*, *[[The Piano]]*, *[[Groundhog Day (film)|Groundhog Day]]*, *[[Jurassic Park (film)|Jurassic Park]]*, *[[Three Colors: Blue]]*
* **1994** - *[[Chungking Express]]*, *[[Sátántangó]]*, *[[Pulp Fiction (film)|Pulp Fiction]]*, *[[The Usual Suspects (film)|The Usual Suspects]]*, *[[The Shawshank Redemption]]*, *[[The Lion King]]*, *[[Three Colors: Red]]*, *[[Forrest Gump]]*
* **1995.** - *[[Fargo (film)|Fargo]]*, *[[Braveheart]]*, *[[Toy Story]]*, *[[Heat (1995 film)|Heat]]*, *[[A Moment of Innocence]]*, *[[Underground (film)|Underground]]*
* **1996.** - *[[Breaking the Waves]]*, *[[Trainspotting (film)|Trainspotting]]*, *[[Independence Day (film)|Independence Day]]*, *[[Crash (1996 film)|Crash]]*, *[[Flirting with Disaster (film)|Flirting with Disaster]]*
* **1997.** - *[[Boogie Nights]]*, *[[Okus trešnje]]*, *[[Hana-bi]]*, *[[Titanic (1997 film)|Titanic]]*, *[[L.A. Confidential (film)|L.A. Confidential]]*
* **1998.** - *[[The Big Lebowski]]*, *[[Beau travail]]*, *[[The Truman Show]]*, *[[The Thin Red Line]]*, *[[Rushmore (film)|Rushmore]]*
* **1999.** - *[[The Matrix]]*, *[[All About My Mother]]*, *[[Fight Club (film)|Fight Club]]*, *[[Magnolia (film)|Magnolia]]*, *[[Eyes Wide Shut]]*, *[[Being John Malkovich]]*
## Galerija

file:Kevin Costner -Dances with Wolves.jpg|*[[Ples s vukovima]]*
file:Long_Beach_Comic_%26_Horror_Con_2011_-_Edward_Scissorhands_(6301706636).jpg|*[[Edward Škaroruki]]*
file:Groundhog Day, Punxsutawney, 2013-1.jpg|*[[Beskrajni dan]]*
|*[[Jurski park]]*
file:TomHanksForrestGump94.jpg|*[[Forrest Gump]]*
file:Dortmund-Graffiti-IMG_6604.JPG|*[[Pakleni šund]]*
file:Toy Story.svg|*[[Priča o igračkama]]*
file:Truman.jpg|*[[Trumanov show]]*
file:Moore_and_Bridges_Lebowskifest.jpg|*[[Veliki Lebowski]]*
file:The.Matrix.glmatrix.1.png|*[[The Matrix]]*
file:PL_Podziemny_krag_okladka.jpg|*[[Klub boraca (film)|Klub boraca]]
file:John Malkovich.jpg|<center>*Biti John Malkovich''

## Reference

## Vanjske veze
* 1990-e na filmu Filmsite